Thierry Breton

Thierry Breton (født 15. januar 1955 i Paris) er en fransk ingeniør og forretningsmann, tidligere professor ved Harvard Business School og finansminister i Frankrike fra 2005 til 2007. Han ble i 2019 utnevnt som europakommissær i Von der Leyen-kommisjonen med ansvar for det indre marked.

Liv og virke

Bakgrunn 
Hans far endte sin karriere som direktør ved Frankrikes kommissariat for atomenergi. Breton gikk på Lycée Louis-le-Grand i Paris. Deretter fikk han i 1979 diplomeksamen ved Ecole supérieure d'électricité dessuten fra Institut des hautes études de défense nationale. Han var dermed ulikt mange andre i Frankrikes politiske lederskap ikke uteksaminert fra noen eliteskole.

Yrkeskarriere 
Breton underviste i matematikk ved en fransk videregående skole, og dessuten i den franske skolen i New York fra 1979 til 1981. Han var fra 1986 til 1990 prosjektleder ved Futuruscope i Poitiers. Fra 1993 til 1997 var han direktør, senere generaldirektør i IT-selskapet Bull. Fra 1997 til 2002 var han administrerende direktør i Thomson Multimedia, og fra 2002 til 2005 i samme stilling hos Telecom France. Fra 2007 tll 2008 var han professor ved Harvard university. I 2008 ble han ansatt som administrerende direktør i IT-selskapet Atos, som i 2019 hadde en omsetning på 11 milliarder euro og ca. 110 000 ansatte i 73 land.

Politisk karriere 
Breton var valgt visepresident i regionen Poitou-Charentes. Fra 2005 til 2007 var han Frankrikes økonomi-, finans- og industriminister. Han ble i oktober 2019 foreslått av Frankrike som europakommissær i Von der Leyen-kommisjonen.

Referanser 

Personer fra Paris
Franske politikere
Franske ingeniører
Europakommissærer